Boek: Nimmermeer | Maroela Media
Die wêreld in foto's – 1 Junie 2020
Jessica Townsend, vertaal deur Jaco Jacobs
'n Asemrowende en bekoorlike nuwe reeks oor 'n vervloekte meisie wat die dood vryspring en haarself in 'n toweragtige nuwe wêreld bevind, maar dan meer beproef word as wat sy in haar wildste drome sou kon glo . . .
Morrigan Crow is vervloek. Bestem om op haar 11de verjaardag te sterf. Maar toe die klok middernag slaan, word sy deur 'n merkwaardige man genaamd Jupiter Noord weggevoer na die geheime stad Nimmermeer. Daar word sy genooi om by die Wondergenootskap aan te sluit. 'n Lewe vol misterie en towerkrag wag op haar – mits sy vier onmoontlike proewe kan baasraak, met behulp van 'n uitsonderlike talent. 'n Talent waaroor sy nie beskik nie . . .
Hierdie wonderlike vertaling deur die meesterlike Jaco Jacobs, bring hierdie sensasionele internasionale treffer nou ook na 'n Afrikaanse gehoor!
Vir kinders in die ouderdomsgroep 10 tot 12.
Jessica Townsend woon in Queensland. Sy is gefassineer met publieke vervoer, antieke stede, hotelle, operasangers, Halloween, geheime organisasies en reuse-katte – en al hierdie dinge het toevallig ook 'n plek gevind in haar bekroonde eerste boek Nevermoor: The Trials of Morrigan Crow. Die langverwagte opvolg, Wundersmith, het ook pas verskyn.